Kuoleman käytävä

Kuoleman käytävä (1996) on Stephen Kingin kirjoittama romaani. Se on tarina kuolemaan tuomittujen selliosastosta Yhdysvalloissa 1930-luvulla. Kirja on kerrottu teloitusosaston johtajan muistelmien muodossa. Alkuteoksen nimi The Green Mile tulee selliosaston lattian väristä. Kirja on julkaistu ensin kuusiosaisena sarjana ja myöhemmin yhtenä niteenä. Kirjasta on tehty vuonna 1999 elokuva Vihreä maili (The Green Mile), joka oli Oscar-ehdokkaanakin.

Tarinassa selliosastolle tulee suuri, kahdesta murhasta kuolemantuomion saanut musta mies. Mies on normaalin mittapuun mukaan vajavainen lahjoiltaan, mutta hänellä on yliluonnollisia kykyjä. Tarina etenee selliosaston kuolemaantuomittujen kohtaloiden kerronnalla.

Kirjasta voi lukea rivien välistä kannanoton oikeuslaitoksen toimintaan.

Osat 

 1996 Green Mile #1: The Two Dead Girls (Kuoleman käytävä #1: Kaksi pientä tyttöä)
 1996 Green Mile #2: The Mouse on the Mile (Kuoleman käytävä #2: Hiiri käytävällä)
 1996 Green Mile #3: Coffey's Hands (Kuoleman käytävä #3: Coffeyn kädet) 
 1996 Green Mile #4: The Bad Death of Eduard Delacroix (Kuoleman käytävä #4: Delacroixin kurja loppu) 
 1996 Green Mile #5: Night Journey (Kuoleman käytävä #5: Öinen matka) 
 1996 Green Mile #6: Coffey on the Mile (Kuoleman käytävä #6: Coffeyn viimeinen taival)

Aiheesta muualla 
 Seppo Lehtinen: Kuoleman erilaiset muodot. Turun sanomat 7.6.2000.

Stephen Kingin romaanit
Vuoden 1996 kirjat
Yhdysvaltalaiset fantasiaromaanit
Yhdysvaltalaiset rikosromaanit